ديدار فوزى-روسانو هى ثوريه مصريه اتولدت يوم 20 اغسطس سنة 1920 فى القاهره. هيا يهوديه مصريه من عيله غنيه من اصل ايطالى, ابتدات فى حملتها لمنظمه شيوعيه فى اوائل الاربعينيات مع ابن عمها هنرى كوريل. فى سنة 1942 اتجوزت من عثمان فوزى الضابط الشاب المدرع عضو الضباط الاحرار و انضمت ليه حركه التحرير الوطنى المصريه بقيادة كورييل و اللى بقت الحركه الديمقراطيه للتحرير الوطنى بعد الحرب ما خلصت. سنة 1954 انضمت لهنرى كورييل فى باريس لدعم حركه جبهه التحرير الوطنى الجزائريه و شاركت فى كتير من العمليات السريه خلال الحرب الجزايريه. قبضت الشرطه الفرنسيه عليها بتهمة "حمل حقائب" فى ديسمبر 1960 , بس هربت من سجن لاروكيت فى فبراير 1961 مع زينه حرايج و فاطمه حمود و هيلين كوينات و ميشلين بوتو و جاكلين كارى. بعد الاستقلال شاركت فى معسكرات الشباب الجزايرى و دافعت عن اطروحه فى التاريخ عن السودان فى جامعة باريس و هى مكرسه كمان لمحاربة الفصل العنصرى. ليها كتب عن السودان كانت متخصصه فيها. ديدار فوزى ماتت يوم 26 مايو سنة 2011 فى جنيف فى حادثة عربيه.